|  |  |
| --- | --- |
| Številka: 542-136/2021-3130/77 | |
| Ljubljana, 11. 9. 2025 | |
| **GENERALNI SEKRETARIAT VLADE REPUBLIKE SLOVENIJE**  [Gp.gs@gov.si](mailto:Gp.gs@gov.si) | |
| **ZADEVA:** **Informacija v zvezi z izvajanjem Uredbe (EU) 2024/900 Evropskega parlamenta in Sveta z dne 13. marca 2024 o preglednosti in ciljanju v političnem oglaševanju – predlog za obravnavo** | | | | |
| **1. Predlog sklepov vlade:** | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in [57/25](https://www.uradni-list.si/glasilo-uradni-list-rs/vsebina/2025-01-2311) – ZF) je Vlada Republike Slovenije na … seji dne … pod točko .. sprejela naslednji  **SKLEP**  Vlada Republike Slovenije se je seznanila z Informacijo v zvezi z izvajanjem [Uredbe (EU) 2024/900 Evropskega parlamenta in Sveta z dne 13. marca 2024 o preglednosti in ciljanju v političnem oglaševanju](https://eur-lex.europa.eu/legal-content/SL/TXT/PDF/?uri=OJ:L_202400900).  Barbara Kolenko Helbl  generalna sekretarka  PRILOGA:   * - Informacija v zvezi z izvajanjem Uredbe (EU) 2024/900 Evropskega parlamenta in Sveta z dne 13. marca 2024 o preglednosti in ciljanju v političnem oglaševanju   Sklep prejmejo:   * - Ministrstvo za javno upravo, * - Služba Vlade Republike Slovenije za zakonodajo. | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| * mag. Franc Props, minister za javno upravo. * Jure Trbič, državni sekretar, MJU. * mag. Mateja Prešern, generalna direktorica Direktorata za lokalno samoupravo, nevladne organizacije in politični sistem (DLSNOPS), MJU. * Natalija Drnovšek, vodja Sektorja za transparentnost in politični sistem po pooblastilu, DLSNOPS, MJU. | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| Ne | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| **5. Kratek povzetek gradiva:**  Uredba (EU) 2024/900 o preglednosti in ciljanju v političnem oglaševanju določa enotna pravila na ravni EU glede transparentnosti političnega oglaševanja. Uredba se bo začela v polnem obsegu uporabljati 10. oktobra 2025 in od takrat naprej bo moral biti vsak politični oglas (spletni ali nespletni) izrecno označen kot tak, pri objavi pa bodo morale biti izpolnjene tudi druge obveznosti v zvezi s preglednostjo. Po Uredbi morajo države članice določiti pristojne organe za njeno izvajanje, za nadzor nad njenim izvajanjem ter sankcije za kršitev določb Uredbe.  Ministrstvo za javno upravo (v nadaljevanju: MJU) je bilo, v postopku priprave in usklajevanja besedila Uredbe, pristojno za pripravo predloga stališča Republike Slovenije. Glede na navedeno bo MJU, v zvezi z neposredno uporabo Uredbe izvajalo nekatere naloge države članice po Uredbi v okviru svojih zakonskih pristojnosti, določenih v 34.a členu Zakona o državni upravi (v nadaljevanju: ZDU-1). Po navedeni določbi ZDU-1 opravlja MJU naloge na področjih volilne in referendumske zakonodaje in na tej podlagi sodeluje tudi v Evropski mreži za volilno sodelovanje (ECNE)iz osmega odstavka 22. člena Uredbe. Tako bo MJU v svojstvu nacionalne kontaktne točke za izvajanje Uredbe sodelovalo na sestankih z Evropsko komisijo v okviru mreže nacionalnih kontaktnih točk iz osmega odstavka 22. člena Uredbe ter objavljalo datume v Republiki Sloveniji razpisanih volitev in referendumov na portalu EK po 26. členu Uredbe. | | | | |
|  | | | | |
| **6. Presoja posledic za:** | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| **7.a Predstavitev ocene finančnih posledic nad 40.000 EUR:** NE | | | | |
| **7.b Predstavitev ocene finančnih posledic pod 40.000 EUR:**  Izvajanje sklepov vlade ne bo imelo finančnih posledic za državni proračun. | | | | |
| **8. Predstavitev sodelovanja z združenji občin:** | | | | |
| Vsebina predloženega predpisa vpliva na:  - pristojnosti občin,  - delovanje občin,  - financiranje občin. | | | NE | |
| Predpis je bil poslan v mnenje:   * Skupnosti občin Slovenije SOS: **NE** * Združenju občin Slovenije ZOS: **NE** * Združenju mestnih občin Slovenije ZMOS: **NE** | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| / | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | / | |
| **11. Gradivo je uvrščeno v delovni program vlade:** | | | NE | |
| mag. Franc Props  minister za javno upravo  **Priloge:**   * - predlog Sklepa Vlade Republike Slovenije   - Informacija v zvezi z izvajanjem Uredbe (EU) 2024/900 Evropskega parlamenta in Sveta z dne 13. marca 2024 o preglednosti in ciljanju v političnem oglaševanju | | | | |

PRILOGA

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in [57/25](https://www.uradni-list.si/glasilo-uradni-list-rs/vsebina/2025-01-2311) – ZF) je Vlada Republike Slovenije na … seji dne … pod točko .. sprejela naslednji

**SKLEP**

**Vlada Republike Slovenije se je seznanila z Informacijo v zvezi z izvajanjem** [**Uredbe (EU) 2024/900 Evropskega parlamenta in Sveta z dne 13. marca 2024 o preglednosti in ciljanju v političnem oglaševanju**](https://eur-lex.europa.eu/legal-content/SL/TXT/PDF/?uri=OJ:L_202400900)**.**

Barbara Kolenko Helbl

generalna sekretarka

PRILOGA:

* Informacija v zvezi z izvajanjem Uredbe (EU) 2024/900 Evropskega parlamenta in Sveta z dne 13. marca 2024 o preglednosti in ciljanju v političnem oglaševanju

Sklep prejmejo:

* Ministrstvo za javno upravo,
* Služba Vlade Republike Slovenije za zakonodajo.

PRILOGA

**Informacija v zvezi z izvajanjem** [**Uredbe (EU) 2024/900 Evropskega parlamenta in Sveta z dne 13. marca 2024 o preglednosti in ciljanju v političnem oglaševanju**](https://eur-lex.europa.eu/legal-content/SL/TXT/PDF/?uri=OJ:L_202400900)

Uredba (EU) 2024/900 Evropskega parlamenta in Sveta z dne 13. marca 2024 o preglednosti in ciljanju v političnem oglaševanju[[1]](#footnote-1) (v nadaljnjem besedilu: Uredba) določa enotna pravila na ravni EU, ki zahtevajo transparentnost političnega oglaševanja. Uredba se bo začela v polnem obsegu uporabljati 10. oktobra 2025 in od takrat naprej bo moral biti vsak politični oglas (spletni ali nespletni) izrecno označen kot tak in v označbi bo moralo biti navedeno, kdo je naročnik oglasa in na katero politično kampanjo (za volitve ali referendum ali zakonodajni postopek) se nanaša, pa tudi to, ali je pri objavi oziroma prikazovanju oglasa uporabljena tehnika ciljanja. V politični oglas bo treba vključiti tudi t.i. obvestilo o preglednosti, v obliki spletnega naslova ali hitro odzivne kode (QR kode), preko katere bo moralo biti razvidno tudi koliko oglas stane in drugi zahtevani podatki. Uredba nalaga obveznosti predvsem ponudnikom storitev političnega oglaševanja, izdajateljem storitev političnega oglaševanja (kot so na primer oglaševalske agencije in mediji), pa tudi naročnikom. Po Uredbi morajo države članice EU določiti pristojne organe za njeno izvajanje, za nadzor nad njenim izvajanjem ter sankcije za kršitev določb Uredbe.

Evropska komisija (v nadaljnjem besedilu: EK) je na podlagi Uredbe dne 9. julija 2025 izdala izvedbeno uredbo, ki podrobneje ureja obliko oznak na političnih oglasih in obvestil o preglednosti v zvezi s političnimi oglasi. EK končuje tudi pripravo smernic, ki bodo vsebovale podrobnejša pojasnila glede definicije političnega oglaševanja po 8. členu Uredbe in nekatere druge vidike Uredbe.

Uredba med drugim nalaga državam članicam, da sporočajo datume razpisanih volitev in referendumov (člen 26). EK bo za te potrebe pripravila poseben enotni spletni portal, na katerega bodo lahko nacionalni organi posredovali datume volitev in referendumov.

Ministrstvo za javno upravo (v nadaljnjem besedilu: MJU) je bilo, v postopku priprave in usklajevanja besedila Uredbe, pristojno za pripravo predloga stališča Republike Slovenije. Glede na navedeno bo MJU v zvezi z neposredno uporabo Uredbe izvajalo nekatere naloge države članice po Uredbi v okviru svojih zakonskih pristojnosti, določenih v 34.a členu Zakona o državni upravi (v nadaljevanju: ZDU-1)[[2]](#footnote-2). Po navedeni določbi ZDU-1 opravlja MJU naloge na področjih volilne in referendumske zakonodaje in na tej podlagi sodeluje tudi v Evropski mreži za volilno sodelovanje (ECNE)[[3]](#footnote-3) iz osmega odstavka 22. člena Uredbe. Tako bo MJU v svojstvu nacionalne kontaktne točke za izvajanje Uredbe sodelovalo na sestankih z Evropsko komisijo v okviru mreže nacionalnih kontaktnih točk iz osmega odstavka 22. člena Uredbe ter objavljalo datume v Republiki Sloveniji razpisanih volitev in referendumov na portalu EK po 26. členu Uredbe.

1. UL serija L z dne 20. 3. 2024, str. 1. [↑](#footnote-ref-1)
2. Uradni list RS, št. [113/05](https://www.uradni-list.si/glasilo-uradni-list-rs/vsebina/2005-01-5007) – uradno prečiščeno besedilo, [89/07](https://www.uradni-list.si/glasilo-uradni-list-rs/vsebina/2007-01-4388) – odl. US, [126/07](https://www.uradni-list.si/glasilo-uradni-list-rs/vsebina/2007-01-6415) – ZUP-E, [48/09](https://www.uradni-list.si/glasilo-uradni-list-rs/vsebina/2009-01-2380), [8/10](https://www.uradni-list.si/glasilo-uradni-list-rs/vsebina/2010-01-0251) – ZUP-G, [8/12](https://www.uradni-list.si/glasilo-uradni-list-rs/vsebina/2012-01-0268) – ZVRS-F, [21/12](https://www.uradni-list.si/glasilo-uradni-list-rs/vsebina/2012-01-0815), [47/13](https://www.uradni-list.si/glasilo-uradni-list-rs/vsebina/2013-01-1783), [12/14](https://www.uradni-list.si/glasilo-uradni-list-rs/vsebina/2014-01-0304), [90/14](https://www.uradni-list.si/glasilo-uradni-list-rs/vsebina/2014-01-3646), [51/16](https://www.uradni-list.si/glasilo-uradni-list-rs/vsebina/2016-01-2246), [36/21](https://www.uradni-list.si/glasilo-uradni-list-rs/vsebina/2021-01-0716), [82/21](https://www.uradni-list.si/glasilo-uradni-list-rs/vsebina/2021-01-1758), [189/21](https://www.uradni-list.si/glasilo-uradni-list-rs/vsebina/2021-01-3724), [153/22](https://www.uradni-list.si/glasilo-uradni-list-rs/vsebina/2022-01-3795) in [18/23](https://www.uradni-list.si/glasilo-uradni-list-rs/vsebina/2023-01-0348). [↑](#footnote-ref-2)
3. [Evropska mreža za volilno sodelovanje](https://commission.europa.eu/strategy-and-policy/policies/justice-and-fundamental-rights/democracy-eu-citizenship-anti-corruption/democracy-and-electoral-rights/european-cooperation-network-elections_en?prefLang=sl#cooperationnetworkelections). [↑](#footnote-ref-3)